পাষাণে বান্ধিয়া হিয়া বসিল শিওরে ।  নিদ্রা যায় নদীয়ার ঠাকুর হিজল গাছের তলে ।।  আশমানের চান্দ যেমন জমিনে পড়িয়া ।  নিদ্রা যায় নদীয়ার চান্ অচৈতন্য হইয়া ।।  একবার দুইবার তিনবার করি ।  উঠাইল নামাইল কন্যা বিষলক্ষের ছুরি ।।  উঠ উঠ  নদ্যাঠাকুর কত নিদ্রা যাও ।  অভাগী মহুয়া ডাকে আঁখি মেইল্যা চাও ।।  পাষাণ বাপে দিল ছুরি তোমায় মারিতে ।  কিরূপে বধিব তোমায় নাহি লয় চিতে ।।  পাষাণ আমার মা ও বাপ পাষাণ আমার হিয়া ।  কেমনে ঘরে যাইবাম ফিইরা তোমারে মারিয়া ।।